— Скажу вам так: ніякага рамантызму (хаця рамантызм – не самая дрэнная вартасць чалавека), тым больш летуценнасці, увогуле не можа быць у гэтым працэсе, таму што гэта прывядзе да сур’ёзных памылак. Тое, пра што я гавару, неаднаразова мною прадумвалася, я як бы сам з сабою неаднойчы спрачаўся на гэты конт. Безумоўна, усялякія новыя ідэі павінны атрымліваць ацэнку дасведчаных спецыялістаў – дзве галавы лепш за адну, якой бы разумнай яна не была. Ужо цяпер нешта з гэтых ідэй пераглядаецца, удасканальваецца, мяняецца. Буду вельмі старацца, каб задуманае ажыццявілася. Але зноў жа, паўтаруся, калі будзем усе старацца — атрымаецца хутка, не будзем – таксама атрымаецца, але не так хутка.